cyanic-selkie/wikianc huggingface dataset:
Ocnele Mari
Linna haldusalasse kuulub üheksa küla: Buda, Cosota, Făcăi, Gura Suhașului, Lunca, Ocnița, Slătioarele ja Țeica.
Ocnele Maris asub soolakaevandus.
Kiyanza
Kiyanza on asula Burundis Kirundo provintsis.
Ansgar Heveling
pisi|Ansgar Heveling 2012. aastal. Ansgar Heveling (sündinud 3. juulil 1972 Rheydtis) on Saksamaa poliitik ja Kristlik-Demokraatliku Liidu liige Korschenbroichist Nordrhein-Westfaleni liidumaal. Heveling on oktoobrist 2009 Saksamaa Liidupäeva liige.
Kiyanza
Kiyanzas sündis Rwanda filosoof, keeleteadlane, ajaloolane, luuletaja ja vaimulik Alexis Kagame.
Ansgar Heveling
Heveling käis Korschenbroichis katoliiklikus põhikoolis ja lõpetas 1992. aastal Mönchengladbachi humanitaargümnaasiumi. Braunschweigis läbitud sõjaväeteenistuse ajal sai ta Saksamaa Liitvabariigi relvajõudude aumedali. Seejärel õppis Heveling Bonni Reinimaa Friedrich Wilhelmi Ülikoolis ja Speyeris Saksamaa Avaliku Halduse Kõrgkoolis õigusteadust ja avalikku haldust.
2003–2005 oli ta CDU Nordrhein-Westfalen maapäeva fraktsiooni liikluspoliitika referent. 2005–2009 oli ta Nordrhein-Westfaleni rahandusministri büroo referent ja asejuhataja. 2009. aasta liidupäeva valimistel kandideeris ta valimisringkonnas Krefeld I – Neuss II ja võitis 42,3 % valijate toetusega otsemandaadi ning on 2009. aasta oktoobrist Saksamaa liidupäeva liige. 2013. aastal valiti ta 49,1% valijate häältega uuesti liidupäeva.
Heveling on Saksamaa Liidupäeva õiguskomisjoni ja interneti ja digitaalse ühiskonna erikomisjoni liige. Ta toetas oma allkirjaga Ameerika Ühendriikides läbi kukkunud seaduseelnõud „Stop Online Piracy Act“ (SOPA).
Neuroteadus
pisi|Golgi meetodil värvitud närvirakk Neuroteadus on teadusharu, kus uuritakse närvisüsteemi, selle anatoomiat, füsioloogiat, biokeemiat ja molekulaarbioloogiat ning nende seoseid käitumise ja õppimisega.
Ajalugu
Nii meditsiini kui ka neuroteaduse alguse kohaks ja ajaks võib lugeda Vana-Egiptust umbes 3000 eKr, mil vaaraode ravimiseks kasutati prognostikat ja operatsioone. Palsameerimise käigus õppisid egiptlased tundma inimese anatoomiat ja uurima neurotraumatoloogilisi haavu. Tõenäoliselt õpetati esimesena meditsiini ja aju vereringet Egiptuse Aleksandria koolis.
Süda ja mõistus olid Vana-Egiptuse meditsiinis sünonüümid. Depressiooni kirjeldati kui "südame palavikku", "südame kuivust", "südame kukkumist" või "mõistuse põlvitamist". Kahuni papüürus kirjeldab hüsteerilist haigust: "naine värvitud hammaste ja lõuaga ei tea oma suud" ja "naine, kes armastab voodit, ta ei tõuse ja ei raputa seda". Papüürusel kirjeldatakse ka ravimeetodeid, mis ei erine oluliselt tänapäevastest ravimeetoditest. Philae saarel asus tempel, kus tegeleti füsioteraapiaga läbi inkubatsiooni ja "templiune". Templis viibimise ajal nähtud unenägusid tõlgendati psühholoogilis-religioossetel viisidel.
Vana-Egiptusest on leitud veel 14 papüürust, kus kirjutatakse migreenist, dementsusest, krampidest ja teetanusest. Edwin Smithi papüüruses on kirjeldatud täpselt erinevaid kolju ja selgroo traumasid. Samas papüüruses mainitakse ka esimest korda sõna "aju", kirjeldatakse meningiiti ja tserebrospinaalset vedelikku. Arstidel soovitatakse patsient läbi vaadata ja otsida vigastuste tundemärke, mis tähendab, et papüürus ei toeta varasemaid tõekspidamisi maagiast ja müütilisusest ning ärgitab loogiliselt mõtlema.
Aju uurimine muutus täpsemaks seoses mikroskoopia leiutamise ja värvimismeetodi arenguga. Viimase leiutas 1890. aastatel Camillo Golgi, kes kasutas üksikute neuronite struktuuri vaatamiseks hõbekromaatsoola. Seda tehnikat kasutas ka Santiago Ramón y Cajal, kes püstitas hüpoteesi, et aju funktsionaalne ühik on neuron. Mõlemad mehed said 1906. aastal Nobeli auhinna.
Neuroteadus tänapäeval
Neuroteadusest on viimaste aastakümnete jooksul saanud tunnustatud teadusharu. Ühendades bioloogia, keemia ja füüsika uuritakse närvisüsteemi struktuuri, füsioloogiat ja sellest tulenevat käitumist, kaasa arvatud inimese emotsionaalseid ja kognitiivseid funktsioone. Neuroteadus uurib geene ja teisi molekule, mis on närvisüsteemi alustalad, üksikuid neuroneid ja neuronite kogumikke, mis moodustavad süsteeme ja käitumisväljundeid.
Uued arvutisüsteemid võimaldavad neuroteadlastel luua mudeleid neuronitest ja nende seostest ajus. Tänu sellele on arvutiprogrammidel võimalik saada aru inimeste kõnest ja vastata küsimustele.
Kognitiivne neuroteadus
Kognitiivne neuroteadus uurib, kuidas närvisüsteem mõjutab psühholoogilisi funktsioone. Selleks, et leida, kuidas inimese tunnetus ja emotsioonid on spetsiifiliste neuraalsubstraatide poolt kaardistatud tuleb kognitiivse psühholoogia eksperimentaalsed tehnikad siduda neuraalpildistamise (ingl neuroimaging) meetodi, elektrofüsioloogia ja geneetilise analüüsiga.
Kognitiivsed võimed on üks kõige enam uuritud valdkond käitumuslikus geneetikas. Enamik sellest põhineb psühhomeetrilisel mudelil, mille kohaselt kognitiivsed võimed on organiseerunud hierarhiliselt spetsiifilistest testidest avarate teguriteni ja nendest üldiste kognitiivsete võimeteni. Testidega mõõdetakse selliseid spetsiifilisi kognitiivseid võimeid nagu verbaalseid võimeid, ruumilist taju, mälu ja informatsiooni töötlemise kiirust. Selliseid teste kasutatakse laialdaselt koolides, tööstuses, sõjaväes ja kliinilistes praktikates. 20. sajandi alguses nimetas Charles Spearman üldise kognitiivse võime – g (ingl general cognitive ability), mida eelistatakse sõnale "intelligents".
Juba psühholoogia algusaegadest alates on uuritud loomuse ja kasvatuse mõju g-le. Aasta enne Gregor Mendeli pärinevusseaduste ilmumist avaldas Francis Galton kahest artiklist koosneva seeria kõrgest intelligentsist ja teistest kognitiivsetest võimetest. Sellest kasvas hiljem välja esimene raamat pärinevusest ja kognitiivsetest oskustest ("Hereditary Genius: An Inquiry into Its Laws and Consequences", 1869). 1920. aastatel uuriti esimakordselt kaksikuid ja lapsendatud isikuid, keskendudes nende üldisele kognitiivsele võimele.
Neuroteadus molekulaarsel ja rakulisel tasemel
Molekulaarbioloogid uurivad neuronite molekulaarsete signaalide saatmist ja vastuvõtmist ning aksonite seostumismustreid. Kasutatakse ka geneetilisi meetmeid, et mõista neuronite arengut ja mutatsioonide mõju bioloogilistele funktsioonidele. Huvi pakub ka neuronite morfoloogia, molekulaarne iseloom ja füsioloogilised näitajad.
Närvirakkude mitmekesisus põhineb ühel rakuplaanil, mille kolm omadust annavad sellele võime kiiresti ja täpselt informatsiooni edasi kanda. Esiteks on neuron polariseeritud, informatsiooni vastu võtvad dendriidid on ühes ja sünaptiliste terminalidega aksonid on teises otsas. Polarisatsioon on oluline elektriimpulsside ühesuunalisuse pärast. Teiseks on närvirakud elektriliselt ja keemiliselt ergastatavad. Välismembraan sisaldab spetsiaalseid valke – ioonkanaleid ja retseptoreid, mis lubavad spetsiifiliste mitteorgaaniliste ioonide rakku sisse ja välja liikumist. See võimaldab tekkida elektrivoolul. Kolmandaks, neuronite rakukeha sisaldab valke ja organelle, mis aitavad rakul läbi viia spetsiaalseid sekretoorseid protsesse. Rakubioloogid uurivad närvirakkude omadusi, mis võimaldavad neil tekitada sünaptilist ja aktsioonipotentsiaali. Signaali algatamine sõltub rakumembraanis olevatest ioonkanalitest, mis avanevad vastusena potentsiaali levimisele membraanis ja teiste rakkude saadetud neurotransmitteritele.
Neuroteaduse organisatsioonid
Suurim neuroteadlasi ühendav organisatsioon on 1969. aastal asutatud SFN (Society of Neuroscience), millel on rohkem kui 40 000 liiget 83 riigist. Nad korraldavad igal aastal erinevas USA linnas konverentsi, millest võtavad osa nii teadlased ja üliõpilased kui ka haridusasutused, rahastamisfondid, kirjastajad ja sajad ettevõtted, mis pakuvad teadlastele oma tooteid.
Muud suured neuroteadustega seotud organisatsioonid on näiteks IBRO (International Brain Research Organization) ja FENS (Federation of European Neuroscience Societies). FENS ühendab 32 sellist riiklikku organisatsiooni nagu Suurbritannias British Neuroscience Assosciation, Saksamaal Neurowissenschaftliche Gesellschaft ja Prantsusmaal Societé des Neurosciences.
Sidusrühmade teooria
Sidusrühmade teooria põhineb organisatsiooni juhtimisel ja ärieetikal moraalsete väärtuste vaatepunktist. Teooria on täpsemalt sõnastanud R. Edward Freeman oma raamatus „Strategic Management: A Stakeholder Approach“. Raamat identifitseerib korporatsiooni sidusrühmasid ning kirjeldab ja soovitab meetmeid, mida hallates on võimalik pöörata nõuetekohast tähelepanu nende rühmade huvidele.
Traditsioonilist viisi majandava ettevõtte vaatepunktist on kõige olulisemateks ettevõtte omanike ja aktsionäride huvid, millest tuleneb siduv usaldusel põhinev kohustus panna nende vajadused esikohale tootmaks neile lisaväärtust. Sidusrühmade teooria järgi on olulisel kohal lisaks veel ka töötajate, klientide, varustajate, finantseerijate, kommuunide, valitsusasutuste, fraktsioonide, kutseliitude ja ametiühingute huvid.
Sidusrühmade teooria integreerib strateegilise vaatenurga alt ressursipõhise ja turupõhise vaate, lisades neile veel sotsiaalpoliitilise tasandi. Ühe levinud versiooni kohaselt sidusrühmade teooria püüab määratleda konkreetseid ettevõtte sidusrühmasid ning seejärel uurib milliste tingimustega seoses juhid neid sidusrühmadena käsitlevad.
Teooria areng
Hilisemates akadeemilistes töödes, mis selgitavad ja teoretiseerivad sidusrühmade teooria üle, on oma panuse lisaks andnud veel Donaldson ja Preston (1995) ; Mitchell, Angle ja Wood (1997) ; Friedman ja Miles (2002) ja Phillips (2003).
Mitchell tuletas sidusrühmade tüpoloogia tuginedes võimu tunnustele, legitiimsusele ja pakilisusele. Uurides eelpool mainitud tunnuste kombineerivust binaarsel viisil, tuletas ta 8 sidusrühmade liiki koos nende mõjuga organisatsioonile. Friedman ja Miles uurisid riiakate suhete mõju sidusrühmade ja ettevõtete vahel, tutvustades sobivaid/mittesobivaid huve ning möödapääsmatuid/juhuslikke kokkupuuteid täiendavate tunnustena orienteerumaks suhete reguleerimisel. Robert Allen Phillips hakkas eristama õigustatud ja õigustamata sidusrühmi.
Vello Valdna
Vello Valdna (sündinud 5. novembril 1937) on eesti tehnikateadlane päikeseenergeetika ja optoelektroonika pooljuhtmaterjalide alal.
Ta on lõpetanud 1963. aastal Tallinna Polütehnilise Instituudi laevajõuseadmete insenerina. 1984. aastal kaitses ta Uurali Teaduskeskuse Keemia Instituudis tehnikakandidaadi väitekirja.
TPI/TTÜ keemiateaduskonna vanemteadur ja juhtivteadur (1970–2005), Keemia ja materjalitehnoloogia teaduskonna Materjaliteaduse instituudi pooljuhtmaterjalide tehnoloogia õppetooli erakorraline vanemteadur (2005–2013).
Madala müranivoo, kõrge tundlikkuse ja töökindlusega fotoresistorite väljatöötamine Eesti Raadio jaoks (1973).
PbS kiirgusdetectorite väljatöötamine koos P. Tõnsbergiga Raadiooptika Instituudi jaoks 1975.
Fotodešifraatorite väljatöötamine koos Mehis Pilvega (TREKB tellimisel 1971. aastal).
Rohkem kui 45 teaduspublikatsiooni autor ja kaasautor.
Tööstusomand (Patentsed leiutised): High efficiency polycrystalline phosphors and method of making same; Omanikud: Bruker Ax Inc.; Autorid: Vello Valdna, Roger Durst; Prioriteet: US19980093280P; US19990313565; 17.07.1998. Efektiivsed polükristalsed luminofoorid ja nende valmistamise meetod.; Omanikud: Bruker AXS, Inc.; Autorid: Vello Valdna, Roger D. Durst; Prioriteet: US/17.07.98/US 93280 P; US/14.05.99/US 313565; 12.07.1999. United States Patent US 6,254,806 B1, Granted on July 3, 2001. Autor: Vello Valdna.
Tunnustus
Tegevus teadusorganisatsioonides: - IEEE Communication Society liige (alates a. 2010) - BWW Society liige (alates a. 2000) - Materials Research Society liige (alates a. 1995) - Eesti Füüsika Seltsi liige. - Eesti Keemia Seltsi liige. - A.S. Popovi nimelise Raadioelektroonika ja Side Teaduslik-Tehnilise Ühingu (RESTTÜ) liige (1971−1991).
Tōru Sano
Tōru Sano (jaapani keeles 佐野 達 Sano Tōru; sündinud 15. novembril 1963 Shizuokas) on Jaapani endine jalgpallur, kaitsja.
Koondisekarjäär
Jaapani jalgpallikoondises mängis ta aastatel 1988–1990 9 mängu.
Polanów
Polanów (saksa Pollnow) on linn Poolas Lääne-Pomorze vojevoodkonnas Koszalini maakonnas, Polanówi valla halduskeskus. Polanów asub Koszalinist umbes 35 km idakagus.
Pollnow sai linnaõigused 1343. aastal. Teises maailmasõjas hävis 80% linnast. Kuni 1945. aastani oli linn Saksamaa koosseisus.
Paralepa alumine tuletorn
Paralepa sihi alumine tuletorn on tuletorn Lääne maakonnas Haapsalu linnas Nõmme külas, Haapsalu lahe lõunakaldal.
Tuletorni geograafilised koordinaadid on.
Valge raudbetoontorni kõrgus jalamist on 16 meetrit ja tule kõrgus merepinnast on 15 meetrit.
Tuletorn moodustab sihi Paralepa ülemise tuletorniga. Märkide vahekaugus on 802 meetrit ja sihi asimuut on 152,7°.
Valge tuli põleb pimedal ajal aastaringselt, see on näha 7 meremiili kaugusele. Tuli põleb sektori 150,7°–154,7° poole 2 sekundiks ja kustub seejärel on 2 sekundiks.
Tuletorn ehitati 1934. aastal.
Kenesa (Kiiev)
Kiievi kenesa on Ukraina pealinna endine kenesa (karaiimi sünagoog). See asub aadressil Jaroslaviv Val tänav 7, Kuldvärava lähedal. Seda peetakse Kiievi üheks tähelepanuväärsemaks arhitektuuriteoseks, kuigi sellelt on kadunud templile omane kuppel.
Pagari lahingu mälestussammas
Pagari lahingu mälestussammas on Ida-Viru maakonnas Alutaguse vallas Pagari külas asuv Vabadussõja Pagari lahingus langenutele püstitatud mälestusmärk.
Kenesa (Kiiev)
pisi|vasakul|Kiievi kenesa 20.sajandi alguses
Pagari lahingu mälestussammas
Nõukogude okupatsiooni ajal oktoobris 1944 sammas hävitati.
Sammas taasavati 23. juunil 1990.
Montenegro suursaadik Eestis
Montenegro suursaadik Eestis on Montenegro volitatud suursaadik Eestis. Suursaadik resideerib Varssavis.
Pahad poisid
pisi|Filmi logo "Pahad poisid" (inglise keeles "Bad Boys") on 1995. aastal esilinastunud USA märulikomöödia.
Filmi režissöör on Michael Bay ning produtsendid Don Simpson ja Jerry Bruckheimer. Peaosatäitjad Martin Lawrence ja Will Smith Miami mängivad narkopolitseinikke Marcus Burnette'i ja Mike Lowreyt.
2003. aastal linastus filmi teine osa, "Pahad poisid 2".
Janusz Jędrzejewicz
pisi|Janusz Jędrzejewicz Janusz Jędrzejewicz (21. juuni 1885 Spõtšõntsi – 13. mai 1951 London) oli Poola pedagoog ja poliitik.
Ta oli 10. maist 1933 kuni 13. mai 1934 Poola peaminister.
1934 anti talle Kotkaristi I klassi teenetemärk.
Alissa Galljamova
pisi|240px| Alissa Galljamova (2018)
Alissa Mihhailovna Galljamova (vene keeles Алиса Михайловна Галлямова; sündinud 18. jaanuaril 1972 Kaasanis) on vene maletaja, naiste suurmeister (1989).
Galljamova on pärit vene-tatari perekonnast. Ta on kolmekordne Venemaa naiste malemeister (1997, 2009, 2010). Euroopa naiste meistrivõistlustel võitis ta kaks pronksmedalit (2002, 2017).
Galljamova mängis maailmameistrivõistlustel. 1990. aastal MM-i pretendentide turniiril Bordžomis jagas ta 3.–4. kohta. 1991. aastal MM-i tsoonidevahelisel turniiril Suboticas jagas ta 8.–12. kohta. 1993. aastal MM-i tsoonidevahelisel turniiril Jakartas sai teise koha ja pääses edasi Tilburgis peetud pretendentide turniirile, kus saavutas 4.–5. koha.
1995. aastal MM-i tsoonidevahelisel turniiril Chişinăus jagas Galljamova 3.–6. kohta ja pääses edasi 1997. aastal Groningenis peetud pretendentide turniirile. Galljamova võitis turniiri (teise koha sai Xie Jun). Reglamendi järgi turniiri kaks paremat pidid mängima 1998. aastal matši selgitamaks uue tiitlipretendendi. FIDE määras toimumise paigaks Shenyang Shi. Galljamova sellega ei nõustunud ja FIDE kuulutas tiitlipretendendiks Xie Juni. Kuid MM-i tiitlimatš jäigi pidamata ja FIDE otsustas, et MM-matši mängivad Xie Jun ja Galljamova. 1999. aastal Kaasanis ja Shenyang Shis toimunud tiitlimatši Galljamova kaotas tulemusega 6½:8½.
2006. aastal MM-i turniiril Jekaterinburgis võitis Galljamova poolfinaalis Viktorija Čmilytėt, kuid kaotas finaalis Xu Yuhuale.
Ta võitis naiste maleolümpiatel Nõukogude Liidu (1990) ja Ukraina (1992) naiskonna koosseisus hõbemedali ning Venemaa naiskonna koosseisus kuldmedali (2010) ja kaks pronksmedalit (1996, 2000).
Galljamova sai FIDE-lt 1988. aastal naiste rahvusvahelise meistri, 1989. aastal naiste suurmeistri ja 1993. aastal rahvusvahelise meistri nimetuse.
Mehhiko suursaadik Eestis
Mehhiko suursaadik Eestis on Mehhiko volitatud suursaadik Eestis. Suursaadik resideerib Helsingis.
Tatjana Kossintseva
pisi|240px|Tatjana Kossintseva (2007)
Frank Dycus
Marion Franklin Dycus, tuntud kui Frank Dycus (5. detsember 1939 Hardmoney, Kentucky – 23. november 2012 Lyons, Georgia) oli USA kantrimuusik ja laulukirjutaja. Tema esimene edetabelites kümne parema hulka jõudnud laul oli 1974. aastal ilmunud Jerry Lee Lewise singel "He Can't Fill My Shoes". Tema kirjutatud lauludest tuntuimad on Morris Chestnuti esitatud "Gonna Get a Life", mis jõudis USA kantrimuusikatabelis esikohale, Porter Wagoneri ja Dolly Parton esitatud "Is Forever Longer Than Always" ning George Straiti laulud "Unwound", "Marina Del Rey" ja "Down and Out".
Tatjana Kossintseva
Tatjana Anatoljevna Kossintseva (vene keeles Татьяна Анатольевна Косинцева; sündinud 11. aprillil 1986 Arhangelskis) on vene maletaja, rahvusvaheline suurmeister (2009).
Kossintseva on suurmeistri Nadežda Kossintseva õde.
Ta tuli kahel korral Euroopa naiste malemeistriks (2007, 2009). Lisaks kahele kuldmedalile võitis ta Euroopa meistrivõistlustelt kaks hõbemedalit (2012, 2014) ja ühe pronksmedali (2003).
Kossintseva esines korduvalt naiste maailmameistrivõistlustel, kuid kaheksandikfinaalist kaugemale ta ei jõudnud.
Ta sai FIDE-lt 2001. aastal naiste rahvusvahelise meistri, 2001. aastal naiste suurmeistri, 2004. aastal rahvusvahelise meistri ja 2009. aastal rahvusvahelise suurmeistri nimetuse.
Mälestusmedal "10 aastat taastatud piirivalvet"
Mälestusmedal "10 aastat taastatud piirivalvet" on teenetemärk, mida anti välja 2000. aastal Eesti piirivalve taasloomise 10. aastapäeva auks.
Mälestusmedalite andmise kinnitas siseminister 19. oktoobril 2000 oma käskkirjaga nr 492.
Mälestusmedal on üheklassiline ja jaotub kahte liiki. I liigiga peetakse meeles Eesti kodanikke, kes on tegevteenistuses olles otseselt osalenud piirivalve taastamisel. II liigiga peetakse meeles Eesti ja välisriikide kodanikke, kes on kaasa aidanud piirivalve taastamisele ning autasustatakse eriõigusel kõiki taastamisperioodi siseministreid.
Tšotšolteegi keel
Tšotšolteegi keel ehk tšotšo keel on popoloka keelkonda kuuluv keel, mida räägivad tšotšolteegid Mehhikos Oaxaca osariigis.
Tšotšolteegi keel on ohustatud. 2010. aastal loendati 810 emakeelena kõnelejat.
Tšotšolteegi keel on toonikeel, eristatakse 3 tooni.
Kilpkobra
Klassifikatsioon
Kilpkobrade perekonda klassifitseeritakse roomajate andmebaasis järgmised maoliigid :
Levila
Neid võib kohata Lõuna-Aafrikas.
Toksilisus
Kilpkobrade perekonda liigitatud maod on inimeste suhtes mürkmadudeks liigitatavad, kuna nende hammustus võib kerge, kohati raske (surmaga lõppev), astmega mürgistusseisundeid esile kutsuda.
Välislingid
Selles artiklis on kasutatud prantsuskeelset artiklit fr:Aspidelaps seisuga 15.02.2014.
Unity
Unity on integreeritud loomevahend 3D-videomängude või muusuguse interaktiivse sisu, näiteks arhitektuurivisualisatsioonide või animatsioonide loomiseks. Unity arenduskeskkond jookseb operatsioonisüsteemidel Microsoft Windows ja Mac OS X ning temaga saab luua mänge Windowsile, Macile, Xbox 360-le, Playstation 3-le, Wiile, iPadile, iPhone'ile ja Androidi platvormile. Sellega saab luua brauserimänge, mis kasutavad Unity veebimängija tarkvaramoodulit. Neid toetavad Mac ja Windows, aga mitte Linux.
Unity võitis Wall Street Journali 2010. aasta tehnoloogia innovatsiooni auhinna tarkvara kategoorias. 2009. aastal valis Gamasutra Unity Technologies aasta viie parima mänge tootva ettevõtte hulka Unity. Unity sai 2006. aasta Apple'i disainiauhinna – teise koha graafika kategoorias Mac OS X-il.
Litsentsimine
Põhilitsentse on kaks: Unity ja Unity Pro; Pro versiooni eest tuleb maksta ja tavaline versioon on tasuta. Tasuta versioonis puuduvad tekstuurile renderlus, occlusion culling, globaalne valgustus, järeltöötlusefektid ning võimalus töötada meeskonnaga interneti kaudu. Tasuta versiooniga kaasneb produktides vesimärk.
Mängu mootor
Mängu mootor on süsteem, mis on kavandatud videomängude loomiseks ja arendamiseks. Konsoolidel ja personaalarbutitel töötama kavandatud mängu mootoreid on väga palju. See sisaldab tavaliselt renderdusmootorit 2D- või 3D-graafikaks, füüsikamootorit või kokkupõrke avastajat, heli, skriptimist, animatsioone, tehisintellekti, võrgundust, streamingut, mälu haldamist, threadingut, lokaliseerimise toetust ja stseeni graafikut (Stseeni graafik on andmestruktuur, mida kasutavad vektoripõhised graafikatöötlusrakendused ja tänapäeva arvutimängud).
Riistvara üldistus
Enamasti on 3D-mootorid või renderdussüsteemid mängu mootorites ehitatud graafika API-le (API on arvuti operatsioonisüsteemiga või rakendusprogrammiga määratud reeglistik, mille alusel rakendusprogramm kasutab operatsioonisüsteemi või teise rakendusprogrammi teenuseid) nagu näiteks Direct3D või OpenGL, mis annavad tarkvaralise üldistuse graafikakaardist (GPU). DirectX-i teised alamprogrammid nagu Simple DirectMEdia Layer(SDL), ja OpenAL on ka kasutusel mängudes, kuna nad pakuvad riistvara-iseseisvat ligipääsu ülejäänud arvutiriistvarale nagu näiteks sisendseadmetele (hiir, klaviatuur ja juhtkang), võrgukaardile ja helikaardile. Enne riistvara-kiirendatud 3D-graafikat kasutati tarkvara renderdeid.
DirectX 11
Unity mängumootoril puudus DirectX 11 tugi, kuigi DirectX 11 on mängutööstuses väga kiiresti populaarsust koguv tehnoloogia. Unity arendajad on aga teatanud, et sellega juba tegeletakse aktiivselt. Alates versioonist Unity4 on DirectX 11 tugi olemas.
PlayStation Vita
Unity mängumootoril puudub tugi varsti müüki tulevale PlayStation Vita konsoolile, samal ajal kui konkureeriv Unreal Engine 3 on juba teatanud, et on vastava toe arendanud.
Hävitatavad keskkonnad
Unity ei toeta seni mängus olevate 3D-objektide lõhkumist ehk hävitatavaid keskkondi mängumaailmas. Vaatamata sellele, et Unity toetab peaaegu kõiki Nvidia PhysX-i omadusi, puudub tugi APEX Destructioni tarkvarale. See on osa PhysX-i tarkvarast, mis määrab algoritmilised reeglid 3D-objektide lõhkumiseks mängija tegutsemise tagajärgede tõttu.
Unity mootor sisaldab siiski kooditeeki, mis võimaldab kasutajatel muuta kõigi mängu objektide kuju. Selle API abil on kolmandatel osapooltel võimalik luua kohandatud programme, mis lubavad objektide hävitamist ja lõhkumist, sellist võimalust pakub näiteksPiecemaker – Mesh Desctruction Asseti tarkvarapakett.
Mac OS X Tiger
Mac OS X Tiger on viies Mac OS X väljalase Macintosh arvutitele.
Mac OS X Tiger tuli välja 29. aprill 2005 ning see oli Mac OS X Panther-i järeltulija. Mac OS X Tiger-i järeltulija on Mac OS X Leopard.
Mac OS X Tiger sai viimased turvauuendused aastal 2010 ning see on kõige pikemalt toetatud Mac OS X väljalase ning see on ka viimane Mac OS X väljalase, mis toetab Mac OS 9 rakendusi.
Tänapäeval kasutavad operatsioonisüsteemi veel paljud PowerPC kasutajad. Mac OS X Tiger oli muuhulgas ka esimene Mac OS X operatsioonisüsteem, mis toetas Inteli protsessoreid.
Süsteemi nõuded
Mac OS X Tiger töötab kõikidel Inteli protsessoritel alates versioonist 10.4.4. Miinimumnõuded PowerPC arhitektuurile on:
Uued võimalused ja muudatused
Mac OS X Tiger-is oli üle 150 muudatuse ja uue võimaluse.
Välislingid
14.september.2016 Mac OS X Tigeri tutvustus WWDCl 2004, youtube.com
Ernst Seim
Ernst-Richard Seim (13. mai 1895 Vastseliina – 26. september 1979 Rootsi) oli eesti majandustegelane.
Sündis Võrumaal põllumehe pojana. 1911. aastal tuli ta Tallinna J. ja A. Paalmanni trükikotta õpipoisiks, kus õppis raamatuköite, trükkimise ja ladumise osakondades. Samal ajal käis õhtukoolides, mis võimaldas 1915. aasta lõpul Taškendis sõjaväekohustust täites lõpetada eksternina gümnaasium. Võttis osa Esimesest maailmasõjast ja Eesti Vabadussõjast.
1929. aastal siirdus ärisse, töötades kontorijuhatajana, raamatupidajana, tolliametniku, ärijuhina, filmitöösturina. 1931. aasta algul asus töösturite ja kaupmees ajalehe ärijuhiks. Sama aasta sügisest oli tegev töösturite ülemaalise kongressi peasekretärina. 1932. aastal töötas "Üleriikliste Kaupmeeste Seltside Keskliidu Teadete" esimese tegevtoimetajana.
1932. aasta detsembris astus Jüri Kodrese kaubamaja teenistusse. Oli üleriiklike kaupmeeste kongresside peasekretär ja referent.
Oli tegev paljudes seltskondlikes organisatsioonides. Noorte Meeste Kristlikus Ühingus juhatuse liikmena kutsus 1927. aastal ellu NMKÜ einelaua. Organiseeris ja juhtis Ühisabi Kuldsüdame korjandusi. Oli Tööstuse-Kaubanduse Esindajate Ühingu organiseerija ja esimees. Tallinna Kaupmeeste Seltsi liige.
Isiklikku
Tema poeg oli keemik ja mikrobioloog, soomepoiss, sotsiaaltöötaja ja eesti aktivist Rootsis Jüri Seim.
Ranno
Nimede eestistamisel määrati Ranno uueks perekonnanimeks isikutele, kelle perekonnanimi oli Breede, Otto, Piits ja Zovo. August-Voldemar Ranno palvel kanti Ranno perekonnanimede kaitseregistrisse nr. 58 all (Siseministeeriumi teadaanne 5. aprillist 1935).
1. jaanuaril 2017 sellise perekonnanimega inimesi Eestis ei ela või on neid vähem kui 5.
Kaarlo Teräsvuori
Kaarlo Kustaa Teräsvuori (enne 1906. aastat Ståhlberg; 5. mai 1884 Kuopio – 1977) oli soome põllumajandusteadlane.
1920-1922 oli ta Tartu ülikoolis professor. Tema on maetud Helsingi Hietaniemi kalmistule.
Kolmårdeni loomaaed
pisi pisi|Köisraudtee Kolmårdeni loomaaed on loomaaed Rootsis Norrköpingi vallas Norrköpingi linna lähedal.
Loomaaia pindala on 1,72 km². Seal on Rootsi ainuke delfinaarium ning safaripark, kus loomad liiguvad vabalt ringi ja külastajad saavad neid jälgida 2638 m pikkuse köisraudtee pealt.
Audru Vabadussõja mälestussammas
Audru Vabadussõja mälestussammas on Pärnu maakonnas Pärnu linnas Audru asulas asuv Vabadussõjas langenutele püstitatud mälestusmärk.
Sammas avati 2. juulil 1939.
Kevadel 1945 sammas lõhuti.
Sammas taasavati 2. juulil 1989.
Vastemõisa mõis
Vast(s)emõisa mõis (saksa keeles Wastemois) oli riigimõis Suure-Jaani kihelkonnas Viljandimaal. Nüüdisajal jääb mõis Viljandi maakonda Põhja-Sakala valda.
Ajalugu
Mõisat on esimest korda mainitud 1559.
Mõisaansambel
Mõisa lihtne ühekorruseline puidust peahoone ehitati tõenäoliselt 18. sajandi lõpupoole. Peahoone on tänapäeval varemetes.
Pappos
pisi|Pappose teose "Mathematicae Collectiones" tiitelleht ([[ladina keelde 1589. aastal tõlkinud Federico Commandino)]] Pappos Aleksandriast (vanakreeka keeles Πάππος ὁ Ἀλεξανδρεύς Páppos ho Alexandreús; umbes 290 – umbes 350) oli üks viimaseid suuri Vana-Kreeka matemaatikuid. Tuntud on tema teos "Synagoge" (Συναγωγή; umbes 340) ja Pappose kuusnurgateoreem. Teave tema eluloo kohta pärineb ainult tema enda kirjutistest: tal oli poeg Hermodoros ja ta töötas Aleksandrias õpetajana.
Tema tuntuim teos "Synagoge" on kaheksaköiteline matemaatikakogumik, millest suurem osa on säilinud. "Synagoge" käsitleb paljusid teemasid, sealhulgas geomeetriat, hobimatemaatikat, kuubi duplikatsiooni, hulknurki ja hulktahukaid.
Juozas Tūbelis
pisi|Juozas Tūbelis, 1929 Juozas Tūbelis (9. aprill 1882 Ilgalaukiai – 30. september 1939 Kaunas) oli Leedu poliitik.
Ta oli 23. septembrist 1929 kuni 12. juunini 1934 Leedu peaminister.
1932 anti talle Kotkaristi I klassi teenetemärk.
Raul Ukareda
Raul Ukareda (sündinud 31. detsembril 1970) on eesti kitarrist. Ta on laulja Carlos Ukareda isa.
Paria laht
Paria laht (inglise keeles Gulf of Paria, hispaania keeles Golfo de Paria) on laht Kariibi meres, mis piirneb Venezuela ranniku ja Trinidadi saarega.
Lahe pindala on 7800 km², maksimaalne sügavus 22 m. Ülejäänud Kariibi merega ühendab lahte põhjas asuv Bocas del Dragóni väin, lõunas paikneb Boca del Serpiente väin, mis ühendab lahte läbi Kolumbuse kanali Atlandi ookeaniga.
Lahe avastas 15. sajandil Hispaania maadeavastaja Christoph Kolumbus, andes sellele nimeks Golfo de la Ballena (eesti keeles 'Vaalalaht'). Praegune nimi pärineb tõenäoliselt 19. sajandist, mil ulatusliku vaalapüügi tulemusel lahe vaalapopulatsioon hävis, ja tuleneb lahte ulatuva Paria poolsaare nimest. 18. sajandi kaartidel on laht leitav ka Golfo Triste nime all (eesti keeles 'Kurb laht').
Stanley Klein
Stanley Klein on mitme tuntud inimese nimi:
OLAP-andmekuup
pisi|OLAP-andmekuup OLAP-andmekuup on väljavõte mitmemõõtmelisest andmestikust.
OLAP (ingl online analytical processing) ehk sidustöötlus on mitmemõõtmeline reaalaja andmetöötlus. OLAP võimaldab ulatuslikke andmebaase organiseerida ja tänu sellele koondada andmeid kujule, mis võimaldab keerulisi analüüse paremini läbi viia. OLAP-andmed on korraldatud hierarhiliselt ja neid hoitakse kuupides. Kui kuubi mõõtmete arv on suurem kui kolm, siis võib kuupi kutsuda ka hüperkuubiks.
Terminid
Kuup annab ülevaate mitmedimensionaalsest andmestikust, esitades n-mõõtmelise andmestiku kahe-või kolmemõõtmelise tabelina. Näiteks kui ettevõte soovib tegeliku kulu ja eelarve võrdlemiseks teha finantsandmetest kokkuvõtte soetatud toote, soetamise ajaperioodi ja toote päritolu linna põhjal. Siinkohal on toode, aeg, linn ja võrdlusvariandid (tegelik kulu ja eelarve) erinevad mõõtmed.
Kuup on andmestruktuur näitajate koondamiseks kõigi vaatluse alla võetud mõõtmete tasemete alusel. Kuup ühendab erinevaid mõõtmeid (nt aeg, geograafia, liik) koondandmetega (nt müügi- ja laonäitajad). Kuubid ei ole kuubid nende matemaatilises tähenduses, kuna nende küljed ei pruugi alati olla võrdsed.
Dimensioon on kuubi ühe või mitme taseme organiseeritud hierarhia kogum, mida kasutaja võtab aluseks andmete analüüsimisel. Näiteks võib ajadimensioon sisaldada aasta, kuu ja päeva tasemetega hierarhiat.
Hierarhia on loogikal põhinev puustruktuur, mis on üles ehitatud ema-tütre (ingl parent-child) suhte põhimõttel. Igal dimensiooni liikmel on oma emaliige ja null või rohkem tütarliiget. Tüüpiliselt on emaliige summa oma tütarliikmetest. Näiteks 2005. aasta maikuu vanemaks on sama aasta teine kvartal, mis on omakorda lapseks 2005. aastale.
Kuubi moodustamisel valitakse mõõtmed, mille lõikes soovitakse andmeid uurida. Dimensioonide hierarhilisus võimaldab kasutajal vaatluse all olevaid andmeid täpsemaks muuta. Iga kuubi segment sisaldab ühte tulemust, mis on saadud kuupi kaasatud dimensioonide kindlate tasemete mõõtmistulemusel. Kui meil on vaatluse all dimensioonid mõõtmised, aeg, geograafia ja toode, siis dimensiooni tasemed on näiteks müügihind, 2018. aasta jaanuar, Tallinn, Philipsi Ultra HD LED LCD-teler. Selle näite puhul on kuubi segmendis Philipsi Ultra HD LED LCD-teleri hind, mis on fikseeritud 2018. aastal Tallinnas.
Kasutamine
Kuupidesse saab andmeid paigutada vastavalt tehtud operatsioonidele mitmel viisil. OLAP-i iseloomulikud operatsioonid on näiteks eraldamine ja alamkuupi viimine (ingl slice and dice), üldisema kuubi muutmine spetsiifilisemaks (ingl drilldown) ja vastupidi (ingl drillup, rollup) ning kuubi keeramine (ingl pivot).
pisi|325x325px|OLAP-operatsioon – eraldamine Eraldamine iseloomustab tüüpilist OLAP-analüüsi, kus peamine operatsioon on kuubist soovitud segmentide eraldamine. Selle tulemusel tekib väiksem kuup, kuhu on tavaliselt kaasatud valitud dimensiooni üks väärtus.
Toome näite kuubist, mille pikkuse moodustavad tooteliigid (matkavarustus, lisavarustus, kaitsevahendid (õues viibimiseks, nt päevituskreem ja putukatõrjevahendid), golfivarustus, mägironimisvarustus), laiuse moodustavad piirkonnad Euroopas (Põhja-Euroopa, Kesk-Euroopa, Lõuna-Euroopa) ja sügavuse ajaperiood (aastad 2004, 2005, 2006). Igas segmendis on toodud kindla dimensiooni taseme alla kuuluv müüdud toodete arv. Kasutades selles näites eraldamise operatsiooni, saame kuubist välja võtta näiteks ühe aasta (olgu selleks 2004) ja vaadata sedasi vastavalt müüdud toodete arvu ainult 2004. aastal dimensioonide tasemete kaupa.
pisi|326x326px|OLAP-operatsioon – alamkuubi tekitamine Alamkuubi tekitamine on protseduur, mille tulemusel valitakse dimensioonist välja kindlad väärtused. Meie näites võime alamkuubi saamiseks eraldada tooteliikidest lisavarustuse, välised isikukaitsevahendid ja golfivarustuse, jättes ülejäänud dimensioonid (ajaperioodi ja piirkonna) puutumata. Tulemuseks saame 3x3x3 alamkuubi.
pisi|327x327px|OLAP-operatsioon – üldise kuubi muutmine spetsiifiliseks Üldisema kuubi muutmine spetsiifilisemaks ja vastupidi annab kasutajale võimaluse liikuda dimensiooni hierarhiate vahel. Nii tekib kuup, mille andmed annavad kas kokkuvõtlikuma (drillup) või detailsema (drilldown) pildi. Meie näites saame üldisema kuubi muuta spetsiifilisemaks, kui vaatame mõne tooteliigi tütarliikmeid. Näiteks võime moodustada eraldi kuubi, mille pikkuse moodustavad kaitsevahendite tooteliigi tütarliikmed: putukatõrje, päikesekaitsevahendid, esmaabivahendid.
Roll-up meetod sisaldab andmete summeerimist üle dimensiooni hierarhiate. Roll-up meetod ei pea sisaldama ainult summeerimist üle dimensiooni, vaid tulemuse kokkuvõtlikumaks muutmiseks võib kasutada ka muid tehteid (näiteks kasum = müügisissetulek – kulud).
pisi|327x327px|OLAP-operatsioon – kuubi keeramine Kuubi keeramine annab võimaluse pöörata kuupi ruumis nii, et oleks näha kuubi eri külgi. Näiteks vaadates kindla kvartali andmeid, võivad linnad olla järjestatud vertikaalselt ja tooted horisontaalselt. Kuubi keeramist kasutades võime vahetada kuubis tooteliigi asukoha ajaperioodi asukohaga ehk uue kuubi kõrguse moodustab ajaperiood ja laiuse tooteliik. Nii saadakse andmed üle aja iga tooteliigi jaoks.
Otto Friedrich von Pistohlkors
Otto Friedrich von Pistohlkors vanem (10. märts (vkj)/ 21. märts 1754 Rutikvere mõis – 10. juuni (vkj)/ 22. juuni 1831 Põltsamaa) oli baltisaksa päritolu Venemaa sõjaväelane (major), Liivimaa maanõunik, kartograaf, kunstnik, arhitekt ja Rutikvere mõisnik.
Ta suri 1831. aastal Põltsamaal ning maeti esialgu Põltsamaa saksa kalmistule, kuid hiljem maeti ümber Rutikvere mõisa kalmistule.
Isiklikku
Otto Friedrich von Pistohlkorsi noorem vend oli Woldemar Conrad von Pistohlkors, kes ehitas Tartu linnamuuseumi praeguse hoone, mida tuntakse Pistohlkorsi majana.
26. detsembril 1785 (vkj)/ 7. jaanuaril 1786 abiellus ta Kuremaal Maria Elisabeth von Helmerseniga (1757–1831). Nende poeg oli samuti Otto Friedrich von Pistohlkors (1789–1843).
Maroko suursaadik Eestis
Maroko suursaadik Eestis on Maroko volitatud suursaadik Eestis. Suursaadik resideerib Helsingis.
Eveeni keel
Eveeni keel on tunguusi keel, mida kõnelevad eveenid Venemaal Sahhas, Magadani oblastis, Tšuktšimaal ja Habarovski krais. Eveenide koguarv oli Venemaal 2010. aastal 21 830, kuid eveeni keele kõnelejaid oli vaid 5656. Paljud eveenid on läinud üle vene keelele, Sahhas ka jakuudi keelele. Eveeni keel on ohustatud, emakeelena omandab seda vaid väike arv lapsi ning keele kõnelejate arv väheneb. Kõnelejate keeleoskus halveneb ja huvi emakeele vastu on väike.
Murded
Eveeni keel jaguneb erinevate käsitluste järgi kahte või kolme murderühma – lääne-, (kesk-) ja idamurdeks, mis jagunevad 20 murdeks ja paljudeks murrakuteks.
Kiri
19. sajandi keskel tõlgiti eveeni keelde Matteuse evangeelium ning ilmus ka eveenikeelne aabits. Neis väljaannetes kasutati mugandatud kirillitsat. Eveeni keelt kirjutati 1932–1936 ladina kirjas, 1937. aastal asendati see kirillitsal põhineva tähestikuga, kuid ladina kirja kasutati kuni 1939. aastani. 1952. aastal lisati tähestikku tähed ӈ, ө ja ӫ. Eveeni tähestik
Fonoloogia
Eveeni keeles on 18 täishäälikut (9 pikka ja 9 lühikest) ning 18 kaashäälikut.
Morfoloogia
Eveeni on aglutinatiivne. Eveeni keeles on 13 käänet. Eristatakse ainsust ja mitmust ning esimest, teist ja kolmandat isikut. Keeles puuduvad eesliited, käändeid märgitakse järelliidetega. Morfoloogiliselt ülesehituselt sarnaneb eveeni keel mongoli keelega. Eveeni keelele on omane SOV-tüüpi sõnajärg.
Mari Kiviniemi
thumb|Mari Kiviniemi oktoobris 2008 Töölö raamatukogus Helsingis Mari Johanna Kiviniemi (sündinud 27. septembril 1968 Seinäjoel) on Soome poliitik, Soome peaminister (2010–2011).
Ta on Eduskunna liige alates 1995. aastast.
Aastatel 2005–2006 oli Mari Kiviniemi Matti Vanhase esimese valitsuse väliskaubandus- ja arenguminister. Alates 2007. aastast oli ta Matti Vanhase teise valitsuse regionaalminister.
12. juunil 2010 valiti ta Soome Keskerakonna esimeheks. Selles ametis oli ta kuni juunini 2012.
Peaministriks sai ta pärast Matti Vanhase tagasiastumist 2010. aastal. Ta oli 22. juunist 2010 kuni 22. juunini 2011 Soome peaminister.
2014. aastast on ta OECD asepeasekretär.
Isiklikku
Tema abikaasa on 1996. aastast Juha Louhivuori; neil on tütar ja poeg.
Howard Webb
pisi|Howard Webb Howard Melton Webb (sündinud 14. juulil 1971 Rotherhamis) on endine Inglismaa jalgpallikohtunik, kes peamiselt vilistas Inglismaa Premier League'i mänge. 2005. aastast on ta FIFA rahvusvahelise kategooria kohtunik. 2014. aastal lõpetas ta kohtunikukarjääri.
Webb on Briti impeeriumi ordu liige (MBE).
Howard Webb on esimene kohtunik, kes sama aasta jooksul vilistas nii UEFA Meistrite Liiga kui ka jalgpalli maailmameistrivõistluste finaali.
Lembit Krull
Lembit Krull (sündinud 23. novembril 1969) on eesti rokkmuusik ja basskitarrist.
Ta tegutseb ansamblis Hot Kommunist laulja ja basskitarristina, lisaks on ta ansambli lugude autor.
Władysław Horodecki
Władysław Horodecki (sünninimega Leszek Dezydery Horodecki, 23. mai 1863 Šoludkõ Podoolia kubermang – 3. jaanuar 1930 Teheran Iraan) oli poola arhitekt, kes tegutses põhiliselt Venemaa Keisririigis ja hiljem Teises Poola Vabariigis. Teda tuntakse kõige paremini oma panuse eest Kiievi linnaarendusse, kus ta projekteeris sellised ehitised nagu Kimääridega maja, Püha Nikolause katedraali, Kiievi kenesa ja Ukraina Riikliku Kunstimuuseumi.
Ta lõpetas 1890. aastal Peterburi Kunstide Akadeemia ja suundus seejärel Kiievisse, kuhu jäi kuni 1920. aastani. Kiievis töötas Horodecki sageli koos Milanost pärit skulptori Emilio Salaga, kes oli Kiievi Linnakolledži juhendaja.
1928. aastal kolis ta Teherani, kus ta projekteeris muuhulgas Teherani raudteejaama hoone. Et Horodecki suri juba 1930. aastal, siis lõpetas jaamahoone Knud Tangaard Seest, kes aga muutis projekti suures ulatuses.
Ta on maetud Doulabi kalmistule Teheranis.
Tühi metall
Tühi metall (inglise keeles bare metal, bare machine) tähistab Informaatikas arvutit, mis kasutab käskude täitmiseks riistvara ilma operatsioonisüsteemi sekkumiseta.
Kalevi Jahtklubi
pisi|[[Kalevi Jahtklubi sadam (2010)]]
Kalevi Jahtklubi (varem Eesti Spordiseltsi Kalev Jahtklubi) on jahtklubi, mis tegutseb Tallinnas Pirital.
Kalevi Jahtklubi asutati 8. veebruaril 1948. KJK-l on üle 600 liikme ning see koondab igas vanuses purjetajaid, kuid ka niisama meresõpru. KJK liikmete sportlike saavutuste hulgas on medalimehi nii avamerepurjetajate, jääpurjetajate kui svertpaadipurjetajate hulgas.
KJK territooriumil tegutseb kaks purjespordikooli: KJK Purjespordikool ja Rein Ottosoni purjespordikool.
KJK eesmärk on:
Alates aastast 1958 korraldab KJK igal aastal juulikuus Eesti suurimat avamereregatti Muhu väina regatt. Viimastel aastatel on seda enam kui 100 osavõtva jahiga rahvusvahelist võistlust läbi viidud koos Pärnu Jahtklubi ja Saaremaa Merispordi Seltsiga. Klubiliikmete seas on väga populaarne iganädalane kolmapäevaregatt. KJK on aastate jooksul korraldanud palju suurvõistlusi, alates rahvusvahelistest Balti regattidest ja lõpetades erinevate jahiklasside Euroopa ja maailmameistrivõistlustega. Viimaste aastate suurvõistlustest väärivad märkimist 2004. aastal toimunud Draakon-klassi Euroopa meistrivõistlused, 2010 Laser Standard ja Laser Radial EM-regatt ning samal suvel Tallinnas purjetatud Melges 24 klassi maailmameistrivõistlused, samuti 2013. aastal korraldatud Finn-klassi MM-regatt Finn Gold Cup ja 2015. aastal koos Pärnu jahtklubiga korraldatud ORC Euroopa meistrivõistlused.
Jahtklubi hoone
Kalevi jahtklubi hooned paiknevad Pirita jõesuudme vasakul kaldal koos Kalevi Jahtklubi sadamaga. Tõenäoliselt oli Pirita jõesuue paatide randumispaiga ja sadamana kasutusel juba muinasajal.
Saue valla lipp
pisi|Saue valla lipp Saue valla lipp on Harju maakonnas asuva Saue valla lipp.
Lipu kirjeldus
Saue valla lipp on ruudukujuline (1:1 suhtega) punane lipp, millel on kujutatud kilbita valla vapikujutis: neli hõbedast, risti asetsevat tammelehte ja -tõru. Lipu normaalmõõtmed on 105 x 105 sentimeetrit.
Kui lippu kujutades pole võimalik hõbedast värvi kasutada, on asendusvärviks valge.
Põhjendus
Lipp, sarnaselt vappiga, sümboliseerib nelja endise omavalitsuse (Saue vald, Kernu vald, Nissi vald ja Saue linn) ühinemist, viljakat koostööd ning traditsioonide jätkamist. Punane viitab Harju maakonna vapile ning seega sümboliseerib valla asukohta Harju maakonnas.
Kalevi Jahtklubi
Jahtklubi hoone
1949. aastal valmis Peeter Tarvase projekti järgi ehitatud modernistliku joonega hoone, mis oli vastuolus tollaste arhitektuurikaanonitega. See põhjustas skandaali ja tollaste arhitektuurifunktsionääride vallandamise. Kalevi jahtklubi hoone on riiklik kultuurimälestis alates 2008. aastast. Jahtklubi hoone jõepoolsel küljel on ka suur terrass, mida piirab läänest madal paekivist müüritis.
Saue valla lipp
Välislingid
Saue valla sümboolika
Malta suursaadik Eestis
Malta suursaadik Eestis on Malta volitatud suursaadik Eestis. Suursaadik resideerib Vallettas.
Bertus Aafjes
pisi|Bertus Aafjes (1965) Lambertus Jacobus Johannes Aafjes (12. mai 1914 Amsterdam – 23. aprill 1993 Swolgen) oli hollandi luuletaja ja proosakirjanik. Ta kasutas Saksa okupatsiooni ajal Saksa-vastaste luuletuste autorina pseudonüümi Jan Oranje; 1946. aastal avaldas ta pseudonüümi Sick Sack all teose "Warenhuis wankelt".
Tema luule on klassikalises ja traditsioonilises stiilis. Tema looming on melanhoolne. Aafjesi populaarseim teos on "Een voetreis naar Rome" (1946), pikk luuleteos jalgsirännakust Rooma.
Elulugu
Bertus Aafjes hakkas õppima preestriks (õppeasutustes College het Heilig Kruis (Uden), Klein Seminarie Heemstede (Hageveld)) ja Groot Seminarie Warmond, filosoofiaosa), õppis siis mõnda aega Leuveni Ülikoolis ning 1938. aastast Paavstlikus Kristliku Arheoloogia Instituudis, kuhu ta rändas jalgsi, arheoloogiat. Luuletamishuvi tõttu katkestas ta õpingud ning läks veidi aega enne Teise maailmasõja puhkemist Hollandisse tagasi. Ta asus elama  Hoensbroeki lossi ning pühendas end vabakutselisena kirjanduslikule ja ajakirjanduslikule tegevusele.
Franyó Aatoth
Franyó Aatoth (õieti István Ferenc Tóth; sündinud 1954 Nyíregyházas) on Ungari päritolu prantsuse kunstnik.
Bertus Aafjes
Elulugu
Ta kuulus kirjandusajakirjade Criterium ja Ad Interim toimetusse, asutas 1937. aastal koos Leo Boekraadi ja Pierre H. Dubois'ga kuulehe Klondyke, mida ilmus ainult kolm numbrit, ning tegi kaastööd paljudele ajakirjadele.
Saksa okupatsiooni ajal varjas ta end Friisimaal ja kirjutas luuletusi vastupanu teemadel.
1947. aastal tegi ta koos ühe tsirkusega reisi Egiptusse.
Looming
Aafjes oli mõjutatud katoliiklusest ja saksa romantismist.
1940. aastal ilmus tema luulekogu "Het gevecht met de muze" ja 1942. aastal proosateos "Een laars vol rozen".
Aastal 1946 kirjutas ta oma 1936. aasta jalgsirännakust romantilise luulevormis reisikirja "Een voetreis naar Rome", millega ta sai Hollandis tuntuks. Seal kirjeldab ta, kuidas ta jõudis munklikult elukäsituselt rõõmu tundmiseni meelelisest armastusest.
Eepos "In het beginne" (1949) tõlgendab Piibli lugu Aadamast ja Eevast.
Aastal 1953 ilmus tema kauaks viimaseks jäänud luulekogu "De karavaan"; enne seda avaldas ta negatiivset arvamust kirjandusliku liikumise Vijftigers kohta. Ta loobus luuletuste avaldamisest, sest oli opositsioonis tollase uuendusmeelse kirjandusliku kliimaga Hollandis.
Tuntud on ka tema Jaapanis aset leidva tegevustikuga detektiivromaanisari "Rechter Ooka" (peategelaseks on legendaarne kohtunik Ooka), mille üks raamat, "Een lampion voor een blinde" oli 1973. aasta raamatunädalakingitus (Boekenweekgeschenk). Sellega tõi Aafjes hollandikeelsesse kirjandusse haiku. Need teosed on inspireeritud tema Jaapanis-käikudest.
1974. aastal ilmus jutustuste kogu "De laatste faun", aastal 1980 armastusluule kogu "Deus sive natura".
Elsevieri skandaal
Nädalalehe Elsevier ülesandel pidi Aafjes suvel 1953 pühendama kuus artiklit eksperimentaalsete luuletajate rühmale Vijftigers, kolm vastu ja kolm poolt. See ei saanud teoks, sest Elsevier peatas sarja, kui kolm kriitilist artiklit olid vallandanud protestitormi. Aafjes valis siis ka enneolematult karmi tooni lauses: "Kui ma loen Luceberti luulet, siis on mul tunne, et luule SS on sisse marssinud," mis sai kurikuulsaks. Paljud parempoolse lehe lugejad toetasid Aafjesi kriitikat Luceberti aadressil, aga peaaegu kõik tema kolleegid kirjandusmaailmast ründasid teda. Elsevieri artiklite tõttu jäi Aafjes kirjanduses üksildaseks ja ta ise lõpetas luuletuste kirjutamise.
Hiljem möönis Aafjes, et ta oli teinud tohutu vea ning oli peagi pärast nende artiklite ilmumist hakanud rühma Vijftigers loomingut imetlema. Ühes kirjas 1983. aastast palus Aafjes isegi Lucebertilt vabandust. "Tagantjärele on see rünnak mulle täiesti arusaamatu. Jumalad lõid mind nähtavasti pimedusega," kirjutas ta. Ja artiklite isiklike tagajärgede kohta: "Pealegi kahjustasin ma selle mõistetamatu tormijooksuga iseennast tuhat korda rohkem kui neid, keda ma ründasin. Ma kaotasin kirjanduses palju sõpru ja mul ei olnud enam võimalust uusi leida."
Lucebert vastas, et tal pole Aafjesi vastu kunagi vimma olnud ning on kahju, et nad pole kunagi kohtunud. Siis oleks saanud "roostes tarbetu sõjakirve" maha matta. "Et kahjuks meie nn kirjandusringkondades väiklus jõuab barbaarsuseni välja, seda ma mõistsin Teie kirjast, ja seda ühe drastilise tõsiasja järgi: et "sõbrad kirjanduses" hakkasid Teid vältima selle pärast, mida mina aegamisi hakkasin nägema andeka poeedi ebapoeetilise eksisammuna, või nimetame seda pimestuseks."
Hinnangud
Ta oli üks väljapaistvamaid ajakirja Criterium ümber kogunenud luuletajate seast.
Alexander Gauland
Ta õppis õigusteadust Marburgi Philippi Ülikoolis ja Gießeni ülikoolis. Ta on aastast 1970 õigusteaduse doktor.
Alates 2. detsembrist 2017 kuni 30. novembrini 2019 oli ta üks erakonna Alternatiiv Saksamaale kaasesimeestest (teine on Jörg Meuthen).